CELEX: 32012R0715
Language: da
Date: 2012-07-30 00:00:00
Title: Kommissionens gennemførelsesforordning (EU) nr. 715/2012 af 30. juli 2012 om ændring af forordning (EU) nr. 42/2010 om tarifering af visse varer i den kombinerede nomenklatur

7.8.2012   
            
            
               DA
            
            
               Den Europæiske Unions Tidende
            
            
               L 210/4
            
         KOMMISSIONENS GENNEMFØRELSESFORORDNING (EU) Nr. 715/2012
   af 30. juli 2012
   om ændring af forordning (EU) nr. 42/2010 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               I henhold til kolonne 3, andet afsnit, i skemaet i bilaget til Kommissionens forordning (EU) nr. 42/2010 (2) opfylder det spiselige produkt i tabletform, der er beskrevet i kolonne 1 i samme skema, ikke betingelserne i bestemmelse 2 b, nr. 2, til kapitel 19 i den kombinerede nomenklatur (KN) som følge af dets sammensætning, præsentation og anvendelse som kosttilskud. Tarifering af produktet under kapitel 19 er derfor udelukket.
            
         
               (2)
            
            
               I henhold til Den Europæiske Unions Domstols dom af 17. december 2009 i de forenede sager C-410/08 til C-412/08, Swiss Caps (3), særlig præmis 33, kan tarifering af spiselige produkter, der er tiltænkt anvendelse som kosttilskud, under position 2106 i KN under alle omstændigheder kun ske, såfremt de omhandlede tilberedte næringsmidler ikke er tariferet andetsteds. Tilberedte næringsmidler, der er tiltænkt anvendelse som kosttilskud, kan således tariferes under andre positioner i KN, hvor beskrivelsen af disse positioner er mere specifik.
            
         
               (3)
            
            
               Således kan præsentationen og anvendelsen af det spiselige produkt som kosttilskud ikke ligge til grund for udelukkelse fra kapitel 19 i KN. Det er derfor nødvendigt at understrege, at begrundelsen for, at produktet ikke opfylder betingelserne i bestemmelse 2 b, nr. 2, til kapitel 19 i KN, udelukkende beror på dets sammensætning.
            
         
               (4)
            
            
               Begrundelserne i kolonne 3, andet afsnit, i skemaet i bilaget til forordning (EU) nr. 42/2010 bør derfor ændres i overensstemmelse hermed. Af klarhedshensyn bør dog hele bilaget til forordning (EU) nr. 42/2010 udskiftes.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 42/2010 affattes således:
   
      
         »BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     Produkt bestående af (i vægtprocent):
                     
                                 —
                              
                              
                                 byggræspulver
                              
                              
                                 28,8
                              
                           
                                 —
                              
                              
                                 honning
                              
                              
                                 27,5
                              
                           
                                 —
                              
                              
                                 hvedegræspulver
                              
                              
                                 21,5
                              
                           
                                 —
                              
                              
                                 lucernepulver
                              
                              
                                 21,5
                              
                           
                                 —
                              
                              
                                 stearinsyre
                              
                              
                                 0,4
                              
                           
                                 —
                              
                              
                                 peber
                              
                              
                                 0,25
                              
                           
                                 —
                              
                              
                                 krompikolinat
                              
                              
                                 0,01
                              
                           (svarende til 8,7 μg Cr pr. tablet)
                     Produktet foreligger i tabletform i detailsalgspakninger og anvendes som kosttilskud (en tablet to gange daglig).
                  
                  
                     2106 90 98
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 2106, 2106 90 og 2106 90 98.
                     Idet produktet ikke opfylder betingelserne i bestemmelse 2 b), nr. 2, til kapitel 19 som følge af dens sammensætning, er tarifering under kapitel 19 udelukket.
                     Produktet opfylder ikke kriterierne i supplerende bestemmelse 1 til kapitel 30, da der ikke findes vejledning om anvendelse mod specifikke sygdomme eller om de aktive stoffers koncentrationer. Den kan derfor ikke betragtes som plantemedicinsk præparat henhørende under pos. 3004.
                     Produktet anses derfor for at være omfattet af pos. 2106 som en tilberedt fødevare, ikke andetsteds tariferet, der anvendes som et kosttilskud med henblik på at bevare almindelig sundhed eller velbefindende. (Se også forklarende bemærkninger til HS, pos. 2106, andet afsnit, nr. 16).«
                  
               
   
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. juli 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EUT L 256 af 7.9.1987, s. 1.
   
      (2)  EUT L 12 af 19.1.2010, s. 2.
   
      (3)  [2010] Sml. I, s. 11991.